# ក្មេងសាលាមត្តេយ្យចូលចិត្តរៀនសូត្រ

### តើសាលាមត្តេយ្យជាអ្វី?

សាលាមត្តេយ្យគឺជាកម្មវិធីអប់រំសម្រាប់កុមារ មុនពេលពួកគេចាប់ផ្តើមចូលរៀន។

កម្មវិធីសិក្សាថ្នាក់មត្តេយ្យត្រូវបានបង្រៀនដោយគ្រូដែលមានសញ្ញាបត្រសាកលវិទ្យាល័យ។ នៅសាលាមត្តេយ្យ កូនរបស់អ្នកនឹងអភិវឌ្ឍ ជំនាញសំខាន់ៗដើម្បីជួយរៀបចំពួកគេឱ្យចូលសាលារៀន។

### ហេតុអ្វីបានជាកម្មវិធីសិក្សាថ្នាក់មត្តេយ្យមានសារៈសំខាន់សម្រាប់កូនរបស់ខ្ញុំ?

កុមារដែលចូលរៀនសាលាមត្តេយ្យ អភិវឌ្ឍជំនាញដែលជាមូលដ្ឋានគ្រឹះសម្រាប់ការរៀនសូត្រនាពេលអនាគត ដូចជាការអាន ការរៀនរាប់ និងស្គាល់លេខ និងវិធីដោះស្រាយបញ្ហានានា។ កូនរបស់អ្នកនឹងរៀនតាមរយៈការលេង ដែលការស្រាវជ្រាវបង្ហាញថាជាវិធីសាស្រ្តល្អបំផុត ក្នុងការបង្រៀនកុមារនៅវ័យក្មេង។ នៅសាលាមត្តេយ្យ កូនរបស់អ្នកនឹងបង្កើតមិត្តភក្តិថ្មី ហើយបង្កើតទំនុកចិត្ត និងមានឯករាជ្យភាព។

### តើអ្នកណាផ្តល់កម្មវិធីសិក្សាថ្នាក់មត្តេយ្យ?

កម្មវិធីសិក្សាថ្នាក់មត្តេយ្យមានផ្តល់នៅតាមមណ្ឌលថែទាំកុមារពេលថ្ងៃភាគច្រើន ហើយក៏មាននៅតាមសេវាកម្មថ្នាក់មត្តេយ្យដាច់ដោយ ឡែកផងដែរ។

### តើខ្ញុំជ្រើសរើសសាលាមត្តេយ្យល្អបំផុតសម្រាប់កូនរបស់ខ្ញុំយ៉ាងដូចម្តេច?

វាជាការល្អក្នុងការពិនិត្យមើលថា តើសេវាកម្មនេះផ្តល់ជូនកម្មវិធីសិក្សាថ្នាក់មត្តេយ្យដែលឧបត្ថម្ភថវិកាដោយរដ្ឋាភិបាលឬអត់ - រកមើល សញ្ញាបត្រ ‘សាលាមត្តេយ្យឧបត្ថម្ភថវិកាដោយរដ្ឋាភិបាល’ ដែលដាក់បង្ហាញនៅតាមសេវាកម្មនោះ។

រដ្ឋាភិបាលវាយតម្លៃគុណភាពនៃសេវាកម្មថ្នាក់មត្តេយ្យ និងសេវាកម្មថែទាំកុមារពេលថ្ងៃក្រោមប្រព័ន្ធមួយហៅថា ក្របខ័ណ្ឌគុណភាពថ្នាក់ ជាតិ ហើយផ្តល់សេវាកម្មនីមួយៗនូវចំណាត់ថ្នាក់គុណភាព។ សេវាកម្មទាំងអស់ត្រូវតែដាក់បង្ហាញចំណាត់ថ្នាក់របស់ពួកគេ។ អ្នកអាចស្នើ សុំសេវាកម្មដើម្បីបង្ហាញអ្នក ឬប្រាប់អ្នកពីចំណាត់ថ្នាក់ដែលពួកគេបានទទួល។

វិធីល្អបំផុតដើម្បីធ្វើឱ្យប្រាកដថាសេវាកម្មនេះត្រឹមត្រូវសម្រាប់គ្រួសាររបស់អ្នក គឺអញ្ជើញទៅកាន់សេវាកម្មថែទាំកុមារពេលថ្ងៃ ឬសាលា មត្តេយ្យ ពិនិត្យមើល ហើយនិយាយជាមួយពួកគ្រូដើម្បីឱ្យបានយល់ដឹងពីកម្មវិធីថ្នាក់មត្តេយ្យអ្វីខ្លះ ដែលអាចផ្តល់សម្រាប់កូនរបស់អ្នក។

## តើមានអ្វីកើតឡើង ប្រសិនបើកូនរបស់ខ្ញុំមិនទាន់អាចនិយាយភាសាអង់គ្លេសបាននៅឡើយ?

គ្រូបង្រៀនថ្នាក់មត្តេយ្យដាក់បញ្ចូលកុមារទាំងអស់នៅក្នុងកម្មវិធី ដូច្នេះកុមារដែលមិនចេះនិយាយភាសាអង់គ្លេស នឹងមានឱកាសដើម្បី លេង និងរៀនដូចកុមារឯទៀតដែរ។

សាលាមត្តេយ្យខ្លះក៏អាចមានអ្នកអប់រំដែលចេះពីរភាសា ដែលអាចផ្តល់ជំនួយបន្ថែមសម្រាប់កុមារដែលនិយាយភាសាអង់គ្លេសតិចតួច ឬមិនចេះនិយាយភាសាអង់គ្លេស។

### តើសាលាមត្តេយ្យមានតម្លៃប៉ុន្មាន?

រដ្ឋាភិបាលផ្គត់ផ្គង់ថវិកាដល់កុមារទាំងអស់ដើម្បីចូលរៀនសាលាមត្តេយ្យចំនួន១៥ម៉ោងក្នុងមួយសប្តាហ៍ ក្នុងឆ្នាំមុនចូលសាលា។ សេវាកម្មភាគច្រើន គិតថ្លៃបន្ថែមលើថវិកាដែលរដ្ឋាភិបាលបានផ្គត់ផ្គង់។

គ្រួសារខ្លះអាចនឹងទទួលបានប្រាក់ឧបត្ថម្ភដើម្បីជួយបង់លើតម្លៃបន្ថែមនោះ ឧទាហរណ៍ គ្រួសារដែលមានប័ណ្ណថែទាំសុខភាព ឬទិដ្ឋាការ មនុស្សធម៌។ សូមនិយាយទៅកាន់សេវាកម្មថ្នាក់មត្តេយ្យសម្រាប់ព័ត៌មានបន្ថែម។

### តើខ្ញុំត្រូវចុះឈ្មោះកូនរបស់ខ្ញុំនៅសាលាមត្តេយ្យយ៉ាងដូចម្តេច?

ប្រសិនបើអ្នកដឹងថាសាលាមត្តេយ្យមួយណាដែលអ្នកចង់ឱ្យកូនរបស់អ្នកទៅ អ្នកអាចទាក់ទងមកពួកគេដើម្បីចុះឈ្មោះ។ សាលាសង្កាត់ ក្នុងតំបន់ជាច្រើនមានប្រព័ន្ឋគម្រោងការកណ្តាលដើម្បីចុះឈ្មោះចូលរៀនសាលាមត្តេយ្យ ដូច្នេះអ្នកអាចទាក់ទងមកសាលាសង្កាត់ក្នុង តំបន់របស់អ្នកដើម្បីចុះឈ្មោះក្នុងកម្មវិធីសិក្សាថ្នាក់មត្តេយ្យក្នុងតំបន់របស់អ្នក ឬសួរគិលានុប្បដ្ឋាកសុខភាពមាតា និងទារករបស់អ្នក។

សាលាមត្តេយ្យភាគច្រើនចុះឈ្មោះកុមារនៅពាក់កណ្តាលឆ្នាំសម្រាប់ឆ្នាំបន្ទាប់។ សាលាមត្តេយ្យជាច្រើនមានបញ្ជីរង់ចាំ ដូច្នេះវាជាគំនិតល្អ ដែលត្រូវចុះឈ្មោះកូនរបស់អ្នកឱ្យបានឆាប់ ដើម្បីមានឱកាសល្អបំផុតទទួលបានកន្លែងមួយនៅសាលាមត្តេយ្យដែលអ្នកចូលចិត្ត។

## ស្វែងយល់​បន្ថែម​ទៀត

## វ៉ិបសៃថ៍

ទទួលបានដំបូន្មានស្តីអំពីការស្វែងរកសាលាមត្តេយ្យត្រឹមត្រូវសម្រាប់គ្រួសាររបស់អ្នក៖

## [www.education.vic.gov.au/parents/childcare-kindergarten/Pages/default.aspx](http://www.education.vic.gov.au/parents/childcare-kindergarten/Pages/default.aspx)

ស្វែងរកសាលាមត្តេយ្យក្នុងតំបន់របស់អ្នក៖

## [www.education.vic.gov.au/findaservice/Home.aspx](http://www.education.vic.gov.au/findaservice/Home.aspx)

### ទូរស័ព្ទ

តំបន់ភាគខាងជើងឆៀងខាងកើតរដ្ឋវិចថូរៀ (North eastern Victoria) 1300 333 231

តំបន់ភាគខាងជើងឆៀងខាងលិចរដ្ឋវិចថូរៀ (North western Victoria) 1300 338 691

តំបន់ភាគខាងត្បូងឆៀងខាងកើតរដ្ឋវិចថូរៀ (South eastern Victoria) 1300 338 738

តំបន់ភាគខាងត្បូងឆៀងខាងលិចរដ្ឋវិចថូរៀ (South western Victoria) 1300 333 232

ដើម្បីទទួលបានជំនួយជាភាសារបស់អ្នក៖

* ទូរស័ព្ទទៅសេវាកម្មថ្នាក់ជាតិ បកប្រែភាសាសរសេរ និងភាសានិយាយ (TIS) on 131 450
* ស្នើសុំឱ្យពួកគេហៅលេខទូរស័ព្ទសម្រាប់តំបន់របស់អ្នក (សូមមើលខាងលើ)
* ពួកគេនឹងនៅជាប់ទូរស័ព្ទ ហើយបកប្រែជូនអ្នក។